Document ID: /roh_data/filtered/fineweb-2-filterrobots_roh.jsonl.gz/7820

Il 2012 èn passads 20 onns dapi l’emprima Conferenza internaziunala da Rio de Janeiro, enconuschenta sco inscunter suprem mundial da l’ONU. Là avevan ils delegads dals 183 pajais preschents, tranter quels era la Svizra, suttascrit plirs accords per garantir in svilup duraivel. Els han accentuà la necessitad dad eliminar la povradad sin il mund e da garantir a las generaziuns futuras ch’ellas survegnian da la generaziun precendenta in planet abitabel. Dapi quella giada ins ha fatg progress, ma l’economia verda, la reducziun da las emissiuns, la lutga encunter la povradad restan anc adina prioritar.
Era l’economia svizra sto s’orientar en direcziun d’in svilup duraivel. En l’interess dal mund entir sto far valair la politica il primat sin l’economia e defender ils interess collectivs.